- Chongphuong
- <
- 15
- >

15
Vântîrtonngei leh anûktak ripuingei
1 Hanchu invâna misîrtheiloi neinun dang, roiipuitak le kamâmom ku mua. Mahan vântîrtonngei sari leh ripuingei sari an oma, maha anûktakna ania, Pathien taksina misîrna mongnatak ngei an ni zoi sikin.
2 Hanchu mei leh ânpol lîm-en tuikhanglien phuozek ku mua. Sarâng menepu ngei rimil le riming number dônpu ngei khom ku mu ngei sa. Anni ngei hah Pathien'n a pêk ngei serândangei chôiin lîm-en tuikhanglien kôla an indinga 3 male Pathien tîrlâm, Moses lâ, le Belrite lâ hah an thoa:Jôk 15:1
“Pumapa Pathien Râtinchung,
ni sinthongei chu idôra roiinpui le kamâmom mo ani zoi!
Namtinngei Rêngpa,*namtinngei; miziek senkhat ngei an dôn chu kumngei.
na lampuingei chu adikin asa tatak!
4 Pumapa tumo nang rin loia ânding loi rang?Jer 10:7; Lap 86:9
Tumo no roiinpuina phuong nuomloi rang?
Nangma vai ke ânthieng ni ni.
Namtinngei hong an ta
male chubai nang mûk an tih,
ni sintho adik ngei hah mi murdi'n an mu sikin.”
5 Masuole han invâna biekin ân-ong ku mua, asûnga han Puon In Inthieng aoma.Jôk 38:21 6 Vântîrtonngei sari ripuingei sari chôi ngei hah biekin renga an hong jôka, puoninnêm ânthieng ântêrdap leh invôn an rôpngei han rângkachak kongrûingei an khita. 7 Hanchu iring parân minli ngei lâia inkhat han vântîrton sari ngei kôm han Pathien tuonsôt tuonsôta ring titpu taksina sip, rângkachak khuriâingei sari a pêka. 8 Biekin hah Pathien roiinpuina leh sinthotheina meikhûn asip zoia, male vântîrton sari ngeiin ripuingei sari an hongchôi hah ahek mâka chu Pathien biekina han tute lût thei mak ngei.Jôk 40:34; 1 Rêng 8:10-11; 2 Rich 5:13-14; Isa 6:4

- Chongphuong
- <
- 15
- >

15:3 Jôk 15:1

*15:3 namtinngei; miziek senkhat ngei an dôn chu kumngei.

15:4 Jer 10:7; Lap 86:9

15:5 Jôk 38:21

15:8 Jôk 40:34; 1 Rêng 8:10-11; 2 Rich 5:13-14; Isa 6:4

© 2017 TWFTW