- Sinthongei
- <
- 7
- >

7
Stephan chongril
1 Ochai Inlaltak han Stephan kôm, “hi chong hi adik mo?” a tia.
2 Aph 12:1Stephan'n, “Ka lâibungngei ka pangei rangâi roi, ei richibul Abraham hah Haran khuoa ava om mân, Mesopotamia rama aom lâihan, roiinpuina Pathien hah a kôm ânlâra. 3 ‘Na ram le ni insûngmingei mâksan inla, ram nang ka la min mûna rang tieng se roh,’ a tipea. 4 Aph 11:31; Aph 12:4Masikin, a ram renga ânphêta, Harana om rangin a sea. Abraham a pa thi suole, ha mun renga atûna nin omna rama hin Pathien'n nangni a min thon ani. 5 Aph 12:7; 13:15; 15:18; 17:8 Pathien'n ite mun luorang, a ke sirna rang dôr luo pêk maka, aniatachu ama le anûka a richisuonpârngei tena pêk rangin ânkhâm ani. Pathien'n ha chong ânkhâm lâihan Abraham chu nâi la dôn mak. 6 Aph 15:13,14Pathien'n hi anghin a tia, ‘Nin richisuonpârngei chu mi rama khuolmi la nîng an ta, kum raza minli mi suoka omin asân dûkmintong la nîng an tih. 7 Jôk 3:12Hannirese suoka tuong rang mingei chu keiman jêk ka ta; masuole jôk an tih, hi muna hin ni la biek an tih,’ a tia. 8 Aph 17:10-14; Aph 21:2-4; Aph 25:26; Aph 29:31—35:18Pathien'n Abraham kôm chonginkhitin an sertan rangin chong a pêk zoi. Masikin Abraham han a nâipasal Isaac hah sûn sari suoleh a ser a tanpea; Isaac'n a nâi Jakob a tanpe nôka, Jakob'n a nâi sômleinik ei richibulngei inthang ngei a tanpe nôka.
9 Aph 37:11; Aph 37:28; Aph 39:2,21 “Jakob nâipasalngeiin an lâibungpa Joseph hah an narsa zoia, Egypt rama suok rangin an juora, hannirese, Pathien'n a ompuia. 10 Aph 41:39-41Intak a tuongna murdia a san minjôka, Egypt rama Rêng Pharoah mitmua mi vârtak le midit omtak a min nia; Pharaoh han Egypt ram le a ina mi murdi chunga râiôt ni rangin a min changa. 11 Aph 42:1,2Hanchu Egypt le Canaan ram pumpuia mâitâm achula, asân intak an tuonga, ei richibulngei han sâk le nêk rang reng man khâimak ngeia. 12 Jakob'n Egypt rama bu aom ti a rietin chu a nâingei a tîra, ma hah an se phutna tak alei ni. 13 Aph 45:1; Aph 45:16Avoinikna an se han Joseph han a lâibungngei le inrietna a lei thopui ngeia, Egypt Rêng han khom Joseph insungmingei a lei riet zoia. 14 Aph 45:9,10,17,18; Aph 46:27 (LXX)Hanchu, Joseph han a pa Jakob le a insûngmingei murdi Egypt rama om rangin a koia, an rêngin sômsari-leirangnga anni. 15 Aph 46:1-7; Aph 49:33 Hanchu Jakob hah Egypt rama a va sea ha muna han ama le a nâipasalngei chu an thi zoia. 16 Aph 23:3-16; 33:19; 50:7-13; Jos 24:32A ruok hah Shechem khuo an hong chôia, Hamor rûingei renga Abraham'n suma a rochôk thâna han an phûm zoi.
17 Jôk 1:7,8“Abraham kôma Pathien chongkhâm ahongtung rang zora ahong nâi tena ha mingei hah Egypt rama an hong pung zoia. 18 Anûktaka Egypt rama han rêng dang Joseph riet loi ahong inlal zoia. 19 Jôk 1:10,11; Jôk 1:22Ama han ei richibulngei hah a huong ngeia, dûk amintong ngeia, nâitesenngei ring loina rangin an suok suo pêntieng pai rangin rangrâtin chong a pêka. 20 Jôk 2:2Ma zora tak han Moses ajuon zira nâitesen mêl satak a nia. A pa ina thân thum an donsuia, 21 Jôk 2:3-10 an in renga an pai suo nûkin, Pharaoh nâinupangin a lâka a nâipasal rangin a vâia. 22 Moses hah Egypt rama vârna murdi an minchua, hanchu chongril theitak le sinthothei tak a hongni zoi.
23 Jôk 2:11-15 “Kum sômminli a hong nînchu, a mulung sûnga a sungsuok Israel champuingei kho angin mo an om mu rang nuomin ava pana. 24 A va sên chu mi inkhat Egypt min dûk amintong lâi ava mua, masikin a sanna, dûktongpu chunga han phûba a laka Egypt mipa hah a thata. 25 (Moses han, ama mangin Pathien'n a mingei mojôk atih ti a sungsuok ngeiin an riet mini tiin a bôka hannirese riet mak ngei.) 26 Anangtûka chu Isreal mi inik insuol lâitak ava tonga ava sel ngeia, ‘Rangâita u sûngsuokngei,’ lâibungrêng kêng nin ni, ithomo hima anga nin insuola? tiin min sûk ngei rang a bôka. 27 A theiloi uolpu han Moses hah a nampaia, ‘Kin chunga ruoipu le roijêkpu rangin tumo nang phun?’ a tia. 28 ‘Majâna Egypt mi na that angdên han ni that nôk rang no bôk mo?’ a tia. 29 Jôk 18:3,4Ma chong hah a riet lehan, Moses a rota, Midian rama ava oma, mahan nâipasal inik a neia.
30 Jôk 3:1-10 “Kum sômminli avun suole chu, Sinai Muol ramchâr kôla chîmbuk akângna han vântîrton a kôm ânlâra. 31 Moses'n a neinun mu hah a kamâm tataka, minthâr rang bôkin a va nâia, Pumapa rôl a rieta: 32 ‘Keima hih ni richibulngei Pathien, Abraham Pathien Isaac Pathien, Jakob Pathien hah ki ni,’ a lei tia, Moses hah ichîn ânnîka en ngam khâi maka. 33 Pumapa'n, a kôm, ‘Ne kekokngei ha khek roh, nên dingna mun hah mun inthieng kêng. 34 Egypt rama ki mi omngei dengthei tie ku mua, an inrûmnangei khom ki rieta anni ngei minjôk rangin ku juong ani. Hong ta; Egypt rama nang lei tîr rong,’ a tia.
35 Jôk 2:14“Ha Moses kôma ruoipu le roijêkpu rangin tumo nang phun? tia an makhal hah chîmbuk kângna taka vântîrton a kôma inlâr han a sanna, Pathien'n ama lele hah ruoipu le sanminjôkpu ni rangin ai tîr ani. 36 Jôk 7:3; Jôk 14:21; Tel 14:33Ama han anni hah a ruoisuoka Egypt rama, tuipui sena, ramchâra kum sômminli sûng han Kamânruoi le sininkhêl tamtak thôn a ruoi ngeia. 37 Bal 18:15,18Moses hah Israel mingei kôm, ‘Pathien'n keima, mi tîr angin nin sûngsuokngei lâia om dêipu nangni la minchang pe atih,’ tipu hah ani. 38 Jôk 19:1—20:17; Bal 5:1-33Ama hah ani ramchâra Israel mi intûp ngei lâia oma; ei richibulngei kôma le Sinai muola a chongpuipu vântîrton kôma, eini mi pêk ranga Pathien chong ring lâkpu hah ani.
39 “Hannirese ei richibulngei han a chong jôm nuom mak ngeia; ama hah an nampaia male Egypt ram tieng kîr nôk an nuoma. 40 Jôk 32:1Masikin Aaron kôm, ‘Kin moton ruoipu rangin pathienngei mi sin pe roh. Moses Egypt ram renga mi ruoipu laka a thurchi reng riet khâi mak meh,’ an tia. 41 Jôk 32:2-6 Masuole chu, ma ngei han serât chalte rimil an sina, a rimil hah sa thatin an bieka, male an kut suoka han mirit thonân ruolhoi an thoa an râi an minsâna. 42 Amos 5:25-27 (LXX) Hanchu, Pathien'n anni hah nûk a song ngeia, invâna ârsingei an biek theina rangin a rotsan ngeia, dêipu lekhabua:
‘Israel insung mingei!
kum sômminli sûngin ramchâra han
inbôlna sa thatin nin pêk ngâi hah keima ni mu ung.
43 Molech pathien puon-in nin chôia nin pathien
le Rephan nin ârsi pathien;
rimilngei hah chubaimûk rangin nin sin ngei hah an ni.
Masikin Babylon khêl tieng nangni min tâng ki tih, tia ânziek anghan.’
44 Jôk 25:9,40 “Ramchâra han ei richibulngeiin Pathien omna Puon-in an neia, ma in hah Pathien'n Moses kôm sin rangin a bea, a rimil a min mu lam taka sin ani. 45 Jos 3:14-17Ha ngei hah ei richibulngei khomin an hong dôn banga, Pathien'n ei richibulngei motona ai not pai nâmngei rama an luo lâihan Joshua lût zorân an lûtpui ani. David a zora tena a oma. 46 2 Sam 7:1-16; 1 Rich 17:1-14Ha David hah Pathien mitmua miditin a hong oma, Jacob Pathien ta ranga omna rang sin pe rangin a zonga. 47 1 Rêng 6:1-38; 2 Rich 3:1-17Hannirese, in hah chu Solomon'n kêng a sin pe zoi.
48 “Nikhomrese, Ânchungtak Pathien chu kuta sin in ngeia om ngâi mak; Dêipu'n,
49 Isa 66:1,2‘Pumapa'n, invân ke Rêngsukmun ania pilchung ke
ke sirna ani. I anga in mo mi ni sin pe rang?
Khotieng mo kên ngamna rang mun khom aom?
50 Hi neinun murdi hih keima ki sin nimak mo?’
51 Isa 63:10 “Khodôra mulung ngar mo nin ni! Mulungrîl le kuor in-ongloi sertanloingei anga, nin richibulngei tho ngâi lam angin Ratha Inthieng nin dem tita! 52 Nin richibulngeiin, dêipungei lâia tumo dûkmintong loia an dar? midik tak juong rang lei juong ril Pathien tîrtonngei hah an thata, atûn nangni hih mi min sûrpu le a thatpu nin ni hi. 53 Nangni hi Pathien balam, vântîrtonngeiin an juong thak muchaka jômloi ngei nin ni!” a tia.
Stephan lung leh an dêngthatna
54 Roijêkpungei han Stephan chong hah an rietin chu an takasia, a chunga an rakam an tâta. 55 Hannirese, Stephan hah Ratha Inthienga sip ania, invân tieng a en ngita, Pathien roiinpuina le a changtienga Jisua inding a mua. 56 “En ta u! invân in-ong ku mua, Pathien changtienga Miriem Nâipasal inding ku mu!” a tia.
57 Hanchu, roijêkpungei han inringtakin an inieka, an kutngei leh an kuorngei an hîpa. Hanchu ha renghan a tieng an tâna. 58 Khopuilien sûng renga an mojôk paia, lungin an dênga rietpuipungei han ruotharte inkhat a riming Sual an tih kôm han an puon an mâka. 59 Lungin an dêng lâiin Stephan'n Pumapa a koia, “Pumapa Jisua ka Ratha lâk ta roh,” a tia. 60 Khûk ânbila, rôl inringtakin ânieka, “Pumapa! hi an sietna hih riet pe ngei khâi no roh!” a tia. Ha chongbâi hah a ti suole chu a thi zoi.

- Sinthongei
- <
- 7
- >

7:2 Aph 12:1

7:4 Aph 11:31; Aph 12:4

7:5 Aph 12:7; 13:15; 15:18; 17:8

7:6 Aph 15:13,14

7:7 Jôk 3:12

7:8 Aph 17:10-14; Aph 21:2-4; Aph 25:26; Aph 29:31—35:18

7:9 Aph 37:11; Aph 37:28; Aph 39:2,21

7:10 Aph 41:39-41

7:11 Aph 42:1,2

7:13 Aph 45:1; Aph 45:16

7:14 Aph 45:9,10,17,18; Aph 46:27 (LXX)

7:15 Aph 46:1-7; Aph 49:33

7:16 Aph 23:3-16; 33:19; 50:7-13; Jos 24:32

7:17 Jôk 1:7,8

7:19 Jôk 1:10,11; Jôk 1:22

7:20 Jôk 2:2

7:21 Jôk 2:3-10

7:23 Jôk 2:11-15

7:29 Jôk 18:3,4

7:30 Jôk 3:1-10

7:35 Jôk 2:14

7:36 Jôk 7:3; Jôk 14:21; Tel 14:33

7:37 Bal 18:15,18

7:38 Jôk 19:1—20:17; Bal 5:1-33

7:40 Jôk 32:1

7:41 Jôk 32:2-6

7:42 Amos 5:25-27 (LXX)

7:44 Jôk 25:9,40

7:45 Jos 3:14-17

7:46 2 Sam 7:1-16; 1 Rich 17:1-14

7:47 1 Rêng 6:1-38; 2 Rich 3:1-17

7:49 Isa 66:1,2

7:51 Isa 63:10

© 2017 TWFTW